### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 16. august 2023 har vedtaget Magistratens foranstående indstilling af 7. august 2023.

###

Sikring af pasningsgarantien i garantidistrikt [adresse] ved etablering af ny dagtilbudsafdeling i Ellen Petersen.

### Resume

Befolkningstallet i [adresse] er stigende, hvilket afspejler sig i et stigende børnetal i kommunen. I garantidistrikt [adresse] forventes andelen af børn, der har behov for en dagtilbudsplads at stige med 199 børn frem mod 2028, svarende til 11,7 flere dagtilbudsgrupper, end hvad der er i dag.

For at sikre pasningsgarantien foreslås det, at den 4-gruppers dagtilbudsafdeling i pavillonen på [adresse] erstattes med en ny dagtilbudsafdeling i Ellen Petersen, og at kapaciteten samtidig udvides med to dagtilbudsgrupper, idet børnetallet forventes at stige med 146 0-2-årige børn og 95 3-5-årige børn i Ris-skov-Strand anvisningsdistrikt.

Anlægsudgifterne til udvidelsen af dagtilbudskapaciteten inklusive klimainvesteringer forventes at udgøre 22,6 mio. kr.

### Beslutningspunkter

Det indstilles:

At 1) der gives anlægsbevilling på 22,6 mio. kr. til etablering af seks dagtilbudsgrupper i garantidistrikt [adresse]. Bevillingen finansieres af 21,6 mio. kr. fra pasnings-reserven og 1,0 mio. kr. fra puljen til klimavenligt byggeri.

At 2) anlægsudgiften på 22,6 mio. kr. frigives med 1,2 mio. kr. i 2023, 2 mio.kr. i 2024, 18,1 mio. kr. i 2025 og 1,4 mio. kr. i 2026.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 07-08-2023

Flemming Lassen:

Fremsendes til [adresse] med bemærkning, at Magistraten i mødet den 7. august 2023 anbefaler, at byrådet tiltræder Magistratsafdelingen for Børn og Unges indstilling af 20. juni 2023.

Rådmand Helge Koch var forhindret i at deltage i sagens behandling.